Rozsudok Všeobecného súdu z 18. decembra 2024 – Administradora Fortaleza a i./Komisia (Slobodné pásmo Madeira)
(vec T-716/22)1
(„Štátna pomoc – Slobodné pásmo Madeira – Schéma pomoci uplatňovaná Portugalskom – Rozhodnutie, ktorým sa konštatuje nesúlad schémy s rozhodnutiami K(2007) 3037 v konečnom znení a C(2013) 4043 final a ktorým sa táto schéma vyhlasuje za nezlučiteľnú s vnútorným trhom a nariaďuje sa vymáhanie pomoci vyplatenej podľa uvedenej schémy – Žaloba o neplatnosť – Aktívna legitimácia – Záujem na konaní – Prípustnosť – Povinnosť odôvodnenia – Pojem ‚existujúca pomoc‘ v zmysle článku 1 písm. b) bodu ii) nariadenia (EÚ) 2015/1589 – Neexistencia výnimky z podmienky týkajúcej sa vytvorenia alebo zachovania pracovných miest v autonómnom regióne Madeira – Zásada riadnej správy veci verejných – Zásada lojálnej spolupráce – Vrátenie – Legitímna dôvera – Právna istota – Právo vlastniť majetok“)
Jazyk konania: portugalčina
Účastníci konania
Žalobcovia: Administradora Fortaleza Ltda (São Paulo, Brazília) a deväť ďalších žalobcov, ktorých mená sa nachádzajú v prílohe rozsudku (v zastúpení: A. Ferreira Correia a R. da Palma Borges, advokáti)
Žalovaná: Európska komisia (v zastúpení: I. Barcew a P. Caro de Sousa, spnomocnení zástupcovia)
Predmet veci
Žalobami opierajúcimi sa o článok 263 ZFEÚ sa žalobkyne domáhajú neplatnosti článkov 1 a 4 rozhodnutia Komisie (EÚ) 2022/1414 zo 4. decembra 2020 o schéme pomoci SA.21259 (2018/C) (ex 2018/NN) uplatňovanej Portugalskom v prospech Zona Franca da Madeira (ZFM) – režim III (Ú. v. EÚ L 217, 2022, s. 49)
Výrok rozsudku
Žaloba sa zamieta.
Administradora Fortaleza Ltda a ďalší žalobcovia, ktorých mená sa nachádzajú v prílohe rozsudku sú povinní nahradiť trovy konania.
____________
1 Ú. v. EÚ C 35, 30.1.2023.